A entitats sense ànim de lucre i empreses que organitzen activitats d'estiu en l'àmbit del lleure educatiu adreçades a menors de 18 anys i que es realitzen entre el 22 de juny i el 13 de setembre de 2020.
S'exceptuen algunes entitats de la percepció d'aquests ajuts?
No poden sol·licitar aquest ajut les entitats sense ànim de lucre i les empreses següents:
És compatible amb altres ajuts?
L'ajut per a l'organització i funcionament de les activitats d'educació en el lleure és compatible amb altres tipus d'ajuts econòmics concedits per altres entitats i/o administracions.
Quines línies inclou aquest ajut?
Línia A. Ajut per a despeses d'inversió.
Es considera despesa d'inversió la compra de materials per a l'adaptació de les infraestructures d'allotjament, àpat i pernoctació amb l'objectiu de garantir les mesures sanitàries.
Es consideren despeses corrents el lloguer de materials per a l'adaptació de les infraestructures d'allotjament, àpat i pernoctació amb l'objectiu de garantir les mesures sanitàries necessàries.
L'adquisició de materials de protecció individual pels treballadors i els infants i adolescents participants, material d'higiene i de control sanitari, tant personal (mascaretes, mocadors de paper, etc.) com col·lectiu (termòmetres frontals, gel hidroalcohòlic; productes desinfectants, papereres de pedal, dispensadors de tovalloles d'un sol ús, etc.); i l'adequació i adquisició de material pedagògic, lúdic, esportiu, de papereria, necessari per complir les mesures establertes per les autoritats sanitàries competents.
Es poden sol·licitar les dues línies d'ajuts?
Sí, i també se'n pot sol·licitar només una.
En el cas que una entitat sense ànim de lucre o una empresa tramiti més d'una sol·licitud, no s'acumulen.
No obstant això, l'òrgan gestor, si escau, pot valorar conjuntament les diverses sol·licituds presentades per una mateixa entitat sense ànim de lucre o empresa, per tal de determinar quina és la sol·licitud vàlida que s'ha de tramitar.
Quins requisits específics cal complir per poder demanar aquest ajut?
Les entitats sense ànim de lucre i empreses beneficiàries d'aquest ajut han de complir uns requisits.
Tant els requisits específics com els genèrics s'han d'acreditar en la tramitació de la sol·licitud, en la qual s'ha de declarar responsablement que es compleixen.
Quins requisits genèrics cal complir per poder demanar aquest ajut?
Totes les entitats sense ànim de lucre i empreses beneficiàries han de complir uns requisits generals com estar legalment constituïdes, estar al corrent de les obligacions tributàries davant de la Generalitat i l'Estat i les obligacions tributàries amb la Seguretat Social, atendre les persones usuàries en qualsevol de les llengües oficials de Catalunya, no haver estat sancionades, per resolució ferma, per la comissió d'infracció greu en matèria d'integració laboral de discapacitats, informar si s'han demanat o obtingut altres ajuts públics o privats per a la mateixa activitat, entre altres, que podeu consultar a l' apartat requisits del tràmit.
El formulari de sol·licitud estara disponible a la pàgina de Tràmits gencat i Canal Empresa a partir del moment que es publiqui la convocatòria al DOGC.
Una vegada emplenat el formulari, s'ha de presentar en aquests mateixos canals.
Quin és el termini màxim per presentar la sol·licitud?
El termini per presentar la sol·licitud és del 4 al 24 d'agost de 2020.
Quina documentació s'ha de presentar juntament amb la sol·licitud?
Es poden demanar en una mateixa sol·licitud dos ajuts, un de la línia A i un de la B, o cal fer una sol·licitud per cada ajut?
Es poden demanar els dos en una mateixa sol·licitud.
Per la sol·licitud que es demana en segon lloc, cal prémer el botó "Afegir" (que es troba sota l'import sol·licitat per a la primera línia) i, una vegada clicat aquest botó, es desplega un panell de dades per emplenar.
Què he de fer si m'he equivocat en fer la sol·licitud?
En aquest cas caldrà fer una esmena informant de les dades correctes a l'apartat del tràmit d' aportació de documentació.
Es pot presentar la sol·licitud si l'entitat o empresa no té certificat digital?
Sí, es pot fer utilitzant l'idCat mòbil.
Es pot fer servir l'IdCat Mòbil per a persona jurídica?
No hi ha una idCat Mòbil específica per a persona jurídica.
Excepcionalment, com és aquest cas, es pot habilitar un tràmit que admeti signatura de persona física amb l'idcat Mòbil en nom d'una persona jurídica.
És a dir, qui signa el formulari és el representant amb el seu idCat Mòbil.
Aquesta opció implica que s'ha d'acreditar la representació de la persona que signa la sol·licitud.
No cal quan se signa amb un certificat d'entitat o de representant.
Com es pot obtenir l'idcat Mòbil?
Podeu fer el tràmit a través de la Seu Electrònica de la Generalitat de Catalunya: Alta a l'idCAT Mòbil, triant l'opció "Alta sense certificat" i prement el botó "Comença".
Què es necessita per obtenir l'idcat Mòbil?
Per sol·licitar una idCat Mòbil s'ha de disposar de:
Si heu perdut la TSI, heu d'adreçar-vos al CAP que teniu assignat i sol·licitar un duplicat, en fer la sol·licitud us donaran un comprovant en el qual també podreu consultar el codi de barres.
Es pot obtenir l'idCat Mòbil si es té el DNI caducat?
Un cop revisades les sol·licituds i després de la comprovació dels requisits d'accés, en el termini màxim de quatre mesos a comptar des de la data de finalització de la presentació de sol·licituds, s'ha de dictar i notificar resolució d'atorgament o denegació de l'ajut.
Es publicarà al Tauler electrònic de la Generalitat.
Transcorregut el termini indicat, si no s'ha dictat i notificat resolució expressa, la sol·licitud s'entén desestimada per silenci administratiu.
Hem rebut un requeriment per aportar documentació.
Heu d'enviar la documentació requerida a través del formulari d' aportació de documentació.
En el formulari d'aportació de documentació cal indicar el número d'expedient assignat a la sol·licitud presentada.
Aquest número d'expedient el podeu consultar a l'espai La meva carpeta, al qual es pot accedir amb Certificat digital o idCat Mòbil al cap d'unes hores d'haver presentat la sol·licitud o també el podeu consultar a l'espai Estat de les meves gestions, al qual es pot accedir amb el codi de tràmit (ID) de l'acusament de rebuda i el vostre DNI.
Què puc fer si no estic conforme amb la resposta de l'Administració?
Es pot presentar un recurs contra la resolució de la resolució de concessió, que no exhaureix la via administrativa.
Les entitats i empreses interessades poden interposar recurs d'alçada, en el termini d'un mes, davant el mateix òrgan que la dicta, la Direcció General de Joventut, o davant l'òrgan superior jeràrquic, la Secretaria d'Infància, Adolescència i Joventut que és l'òrgan competent per emetre'n resolució.
Quins criteris de valoració s'utilitzaran per atorgar els ajuts a les entitats?
La quantia de l'ajut de la Línia A per a cada entitat o empresa beneficiària es valora en funció de la necessitat de la despesa acreditada per adaptar les infraestructures on es realitzen les activitats d'educació en el lleure als requeriments dels protocols de prevenció i protecció relacionats amb la Covid-19.
La quantia de l'ajut de la Línia B per a cada entitat o empresa beneficiària es valora en funció del nombre d'infants participants i dels dies de durada de l'activitat o activitats per les quals se sol·liciti l'ajut.
Com es farà el pagament d'aquest ajut?
Un cop es publiqui la resolució de concessió, es tramitarà el document d'obligació de la bestreta, que ha de ser del 100% de la quantitat atorgada, per a la qual no s'exigeixen garanties.
Amb posterioritat a l'atorgament de l'ajut, quina documentació pot demanar l'administració a l'entitat o empresa per comprovar que es compleixen els requisits econòmics?
Per dur a terme les actuacions de comprovació i verificació de les dades declarades es pot demanar la documentació acreditativa següent:
Així mateix, a fi d'obtenir una evidència raonable sobre l'aplicació correcta de l'ajut, l'Administració de la Generalitat ha de requerir la documentació justificativa del compliment dels requisits que es declaren en la sol·licitud presentada, d'acord amb el Pla de verificació i control aprovat pel Departament de Treball, Afers Socials i Famílies.